Berlingske Tidende, 1828-03-14
J Constantinopel og Smyrna blive bestandig de meest anseete Europæere efter Local-Øvrighedens befaling bragte ombord paa de til Deportation beredt liggende Skibe, og bortførte til Archipelagus. Der gives ikke flere Skibe Firmaner til at gaae igjennem Bosphorus, og Forbindelserne med Odessa ere ophørte. Hvilke skadelige Følger disse Forholdsregler maae have for de sydlige Russiske Provindsers Handel, og hvormange Huse derved blive ødelagte, er let at slutte sig til. De ulykkelige unierede Armeniere, som opvække almindelig Medlidenhed, ere endnu bestandig udsatte for de haardeste Forfølgelser; desuagtet holde de fast ved deres Tro, og foretrække den visse Undergang for ReligionsForandring, hvorved de kunde tilvende sig Beskyttelse af den Armeniske Patriark. Tusinde Mødre vandre i Landflygtighed med deres Børn. Det synes at være Portens Hensigt, at bortfjerne alle Christne herfra, og den gjør neppe længer nogen Hemmelighed deraf. Friherren af Ottensels, hvis Sundhed allerede har lidt i lang Tid, kunde under saadanne Omstændigheder ikke godt vente at komme sig; hans Upasselighed er tiltaget, og vi frygte for, at han - for at gjenvinde sin Sundhed - maa forlade sin Post. J ham vilde de herværende Franker tabe deres bedste Støtte, og Tabet af denne Statsmand vilde i Pera foraarsage en almindelig Sorg. Ogsaa frygter man for, at flere af den Østerrigske Jnternuntius's Colleger ville forlade Constantinopel, saafremt Porten ikke følger en mere maadeholden Fremgangsmaade. Som man siger, have alle her endnu residerende Ministre, med nøie Skildring af deres Stilling, bedet deres Hoffer og nye Jnstruxer, for ikke længer at maatte blive i en mod deres Souverains Værdighed stridende Stilling. Porten nægter nu at ratificere de Puncter angaaende fri Skibsfart til det sorte Hav, som ere stipulerede ved Tractater imellem Porten paa den ene og Neapel og Spanien paa den anden Side, omendskjøndt Kongen af Spanien allerede har ratificeret dem, og Ratificationen fra Neapel ventes hver Time. J de sidste Aar havde de Forenede Stater forsøgt at afslutte Handelstractater med Porten, og tilsikre sig gjensidige Fordeele, Den Engelske Regjering maa imidlertid have yttret sin Misfornøielse derover, og det venskabelige Forhold, som dengang fandt Sted imellem England og Porten, foranledigede denne til at tilbagevise Forslagene. Nu, da der er indtraadt en Spending imellem Porten og Storbrittannien, troede hiin formodentlig at kunne tilsidesætte de Hensyn, der forhen havde ledet den, og ansaae det passende med sin Jnteresse, at slutte et Forbund med en stor Sømagt. Der skal med Hensyn dertil af Reis-Effendi være gjort Forslag til den herværende Amerikanske Agent, som imidlertid maatte have meere udvidede Jnstructioner og Fuldmagter, for at kunne indlade sig paa nogen Underhandling, som gaaer ud paa, at Porten vilde indrømme de Amerikanske Fristater de største Handelsbegunstigelser, dersom de, i Tilfælde af en Krig med de Europæiske Magter, vilde yde Porten virksom Hjelp, eller i det mindste forsyne den med Krigskibe, hvorfor Porten da skulde betale Subsidier. Omendskjøndt disse Forslag strax i Øieblikket ikke forekom Hr. Richards antagelige, saa har han dog holdt det for sin Pligt, at gjøre Brug deraf, for at bane Veien for det ham paalagte Hverv, at bevirke Handels=Begunstigelser for hans Nation. Han skal have meddeelt sin Regjering og den Amerikanske Consul, Hr. Bradish, Underretning derom.